
„ХОЛДИНГ БДЖ” – ЕАД ГРУПА

КОНСОЛИДИРАН ОТЧЕТ ЗА ОСНОВНИТЕ ОБЕМНИ И ИКОНОМИЧЕСКИ ПОКАЗАТЕЛИ ЗА ПЕРИОДА ЯНУАРИ – ЮНИ 2017 ГОДИНА

1. **Основни финансови показатели**



**Приходите** на **“**Холдинг БДЖ” ЕАД Група за 6-те месеца на 2017 г. спрямо съответния период на 2016 г. намаляват с 2 562 хил. лева от 166 787 хил. лева през 2016 г. на 164 225 хил. лева през отчетния период. Намалението се дължи на намалените приходи от превоз на товари с 4 154 хил. лева и от превоз на пътници с 829 хил. лева. Увеличени са други приходи от отдадени под наем сгради, отдадени под наем локомотиви - сключен е договор от „БДЖ – Товарни превози” ЕООД с „ТБД – Товарни превози” ЕАД за отдаване на локомотиви под наем, както и таксите от чужди ЖП администрации за наем на товарни вагони.

* Приходи от превоз на товари – по отчет са 45 314 хил. лева. В сравнение със същия период на предходната година се отчита намаление на приходите в размер на 4 154 хил. лева. Влияние за намалението на приходите оказва намалението на превозените количества товари от „ТИ БИ ЕЛ” ЕООД, „Вулкан цимент” АД, „Прайм спед” АД и др. Спрямо бизнес плана приходите от превоз на товари са с 2 700 хил. лева по-малко.
* В сравнение с 6-те месеца на 2016 г. през отчетния период на 2017 г. приходите от превоз на пътници са намалени с 829 хил. лева от намаления обем пътниккилометри. Спрямо бизнес плана са с 632 хил. лева по-малко по отчет.
* Компенсациите по договор за ЗОУса на нивото на съответния период на 2016 г.

**Оперативните разходи** за 6-те месеца на 2017 г. са 153 019 хил. лева при 148 586 хил. лева за съответния период на 2016 г. или се наблюдава увеличение с 4 433 хил. лева. Дължи се предимно на увеличението на разходите за персонал от привеждането на възнагражденията в съответствие с увеличената минимална работна заплата за страната от 01.01.2017 г. Спрямо бизнес плана се отчитат 2 194 хил. лева по-малко. Направените разходи за материали, горива, външни услуги, други разходи и персонал са по-малко спрямо планираните.

**EBITDA** – за 6-те месеца на 2017 г. е в размер на 11 206 хил. лева, при 18 201 хил. лева за съответния период на 2016 г. Наблюдава се влошаване с 6 995 хил. лева, поради увеличените разходи и намалените приходи.

По бизнес план EBITDA е 10 608 хил. лева и през отчетния период се подобрява с 5 98 хил. лева, поради по-високия темп на на намаление на направените разходи в сравнение с намалението на реализираните приходи в сравнение с планираните.

**EBIT -** за 6-те месеца на 2017 г. е отрицателна величина в размер на 7 227 хил. лева, а за съответния период на 2016 г. е бил отрицателна величина от 5 438 хил. лева или влошаване с 1789 хил. лева. Дължи се на влошената EBITDA въпреки намалените амортизации с 804 хил. лева и увеличените приходи от амортизиране на други финансирания от ДБ с 4 402 хил. лева.

Спрямо бизнес плана показателя се подобрява с 2 778 хил. лева.

**Нетна печалба (загуба) –**  „Холдинг БДЖ ЕАД” Група приключи 6-те месеца на 2017 г. със загуба в размер на 3 047 хил. лева, при отчетена печалба от 868 хил. лева за съответния период на 2016 г., т.е. финансовият резултат е влошен с 3 915 хил. лева. Фактори повлияли на изменението на финансовия резултат са: намалението на приходите със 7 562 хил. лева ( в т.ч.: от намалените приходи с еднократен характер представляващи изплатени от ЗАД „Булстрад Виена Иншуранс Груп” към KfW IPEX Bank Германия застрахователни обезщетения в размер на 5 000 хил. лева през 2016 г.); увеличението на оперативните разходи с 4 433 хил. лева; намалението на разходите за амортизации с 804 хил. лева; увеличението на приходите от амортизиране на други финансирания от ДБ с 4 402 хил. лева от изписване финансиране на бракувани ДМА в края на 2016 г. в размер на 2 281 хил. лева; увеличението на финансовите приходи с 1 090 хил. лева от печалбата на осъществената публична продан на притежаваните 202 500 бр. акции, представляващи 2,80% от капитала на ЗАД „Алианц България” и на реализираните в повече печалби от продажба на активи с 1 160 хил. лева.

Планираният в бизнес плана за 2017 г. финансов резултат е загуба в размер на 3 621 хил. лева. По отчет за 6-те месеца на 2017 г. се отчита подобряване на финансовия резултат с 574 хил. лева. Причина за това са намалените оперативни разходи, увеличените приходи от амортизиране на други финансирания от ДБ и увеличените финансови приходи.

**Собственият капитал** намалява своята стойност през 6-те месеца на 2017 г. в сравнение с предходната година. Намалението на собственият капитал е в размер на 3 124 хил. лева спрямо 31.12.2016 г. Дължи се на отчетената загуба за периода.

Спрямо плана собствения капитал е по-малък с 5 131 хил. лева, вследствие намаления преоценъчен резерв и увеличената натрупана загуба.

**Нетните активи увеличават** своята стойност за 6-те месеца на 2017 г. в сравнение с 31.12.2016 г. с 13 724 хил. лева.

Спрямо плана се увеличават със 151 хил. лева.

**Задлъжнялостта** (дългосрочни заеми + краткосрочни задължения) към 30.06.2017 г. е в размер 407 642 хил. лева, докато в края на 2016 г. е била 450 624 хил. лева, т.е. задлъжнялостта е намаляла с 42 982 хил. лева.

Спрямо бизнес плана задлъжнялостта е по-малка с 6 433 хил. лева.

Към 30.06.2017 г. дружеството е изплатило задължения към финансови институции в общ размер 46 467 хил. лева, от които главница 46 077 хил. лева и лихва 390 хил. лева.

1. **Обемни показатели**

Анализът на развитието и резултатите от дейността на дружествата в групата включват и нефинансови (количествени) показатели, относими към съответната дейност. Изпълнението на основните обемни показатели е показано в следващата таблица.

|  |  |  |  |  |  |
| --- | --- | --- | --- | --- | --- |
| **ПОКАЗАТЕЛИ** | **ЯНУАРИ - ЮНИ** | | | | |
| **2016 г.** | **бизнес план** | **2017 г.** | **2017/2016 (%)** | **2017/ПЛАН (%)** |
| **Превозени пътници (хил. бр.)** | **10 546,0** | **10 388,8** | **10 395,3** | **-1,4%** | **0,1%** |
| **Пътниккилометри (млн)** | **703,2** | **689,3** | **682,7** | **-2,9%** | **-1,0%** |
| - вътрешно съобщение |  |  |  |  |  |
| - пътници - хил. бр. | 10 516,9 | 10 339,3 | 10 008,9 | -4,8% | -3,2% |
| - пътниккилометри - млн. | 699,0 | 686,2 | 673,8 | -3,6% | -1,8% |
| - международно съобщение |  |  |  |  |  |
| - пътници - хил. бр. | 29,2 | 49,5 | 386,4 | 1225,4% | 680,6% |
| - пътниккилометри - млн. | 4,2 | 3,1 | 8,9 | 113,8% | 188,9% |
| **Превозени товари (хил. тона)** | **3 115,5** | **2 909,1** | **2 997,2** | **-3,8%** | **3,0%** |
| **Тонкилометри(млн)** | **800,3** | **784,0** | **773,5** | **-3,3%** | **-1,3%** |
| - вътрешно съобщение |  |  |  |  |  |
| - превозени товари ( хил.тона) | 1 899,10 | 1 660,81 | 1 805,71 | -4,9% | 8,7% |
| - тонкилометри - млн. | 484,07 | 465,29 | 495,4 | 2,3% | 6,5% |
| - международно съобщение |  |  |  |  |  |
| - превозени товари ( хил.тона) | 1 216,39 | 1 248,24 | 1 191,46 | -2,0% | -4,5% |
| - тонкилометри - млн. | 316,23 | 318,69 | 278,09 | -12,1% | -12,7% |
| **Средно превозно разстояние (км)** | 256,9 | 269,5 | 258,1 | 0,5% | -4,2% |
| **Средносписъчен брой на служителите за периода** | 9 409 | 9 373 | 9 386 | **-0,2%** | **0,1%** |
| **Приведени единици (пкм+нткм млн)** | 1 503,5 | 1 473,3 | 1 456,2 | -3,1% | -1,2% |
| **Производителност на едно лице (хил/ 1 лице )** | 159,8 | 157,2 | 155,1 | -2,9% | -1,3% |

**Производителността на едно лице от персонала** на база произведените приведени единици работа /пътниккилометри + нетотонкилометри/ е 155,1 хил. приведени единици за 6-те месеца на 2017 г. при 159,8 хил. за съответния период на 2016 г., или намалява с 2,9% спрямо 2016 г. Намалението се дължи на намалението на произведените приведени единици работа въпреки намалението на средно списъчните бройки персонал. Тук отрицателно влияние оказват и назначените с времен щат охранители в дъщерните дружества, които са назначени от м. май 2016 г.

***Обемни показатели при пътнически превози***

През 6-те месеца на 2017 г. са превозени 10 395,29 хил. пътници, с 1,43% или с 150,73 хил. пътника по-малко в сравнение със същият период на 2016г. и с 0,06% повече от бизнес плана.

Основните причини за намаления обем превозени пътници са свързани с неизпълнението на Графика за движение на влаковете във връзка с липсата на достатъчно технически изправен подвижен състав и влошените метереологични условия в началото на годината.

Във вътрешно съобщение са превозени 10 008,87 хил. пътници, с 507,99 хил. пътници по-малко от отчетените през 6-те месеца на 2016 г. и с 330,46 хил. пътници по-малко от разчетените в бизнес плана.

В международно съобщение са превозени 386,41 хил. пътници, с 357,26 хил. пътника повече от отчета за 6-те месеца 2016г. и с 366,92 хил. пътника повече от бизнес плана. Увеличението се дължи на променена методика за отчитане на международни пътувания с карти Interrail и Eurail и въведените нови правила за отчитане от Eurail Group GIE от средата на 2016 г. Тази промяна не е отразена и в бизнес плана на „БДЖ – Пътнически превози” ЕООД за 2017 г.

Средното пропътувано разстояние е намалено с 1,01 км. или с 1,51% спрямо отчетеното през същият период на 2016 г. В резултат, на което произведените пътниккилометри са 682,66 млн. пътниккилометри, с 20,51 млн. по-малко от произведените през 6-те месеца на 2016 г. Произведените през 2017 г. пътниккилометри са с 6,62 млн. по-малко спрямо бизнес плана.

Във вътрешно съобщение са произведени 673,78 млн. пътниккм, с 25,23 млн. пътниккм по-малко от произведените през 6-те месеца на 2016 г. и с 12,42 млн. пътниккм по-малко от планираните в бизнес плана.

В международно съобщение са произведени 8,88 млн. пътниккм (1,30% от общите) срещу 4,15 млн. пътниккм за 2016 г. (0,59% от общите).

***Обемни показатели при товарни превози***

Във **вътрешно съобщение** през шестте месеца 2017 г. с железопътен транспорт са превозени1 805,71 хил. тона товари, което представлява 60,2% от общото количество превозени товари. Количеството превозени товари във вътрешно съобщение е с 93,39 хил. тона по-малко от превозените през същия период на предходната година и със 144,90 хил. тона повече от разчетените в бизнес плана. Произведени са 495,40 млн. нето тонкилометри, с 11,33 млн. тонкилометри повече от предходната година и с 30,11 млн. нето тонкилометри повече от бизнес плана.

В **международно съобщение** са превозени 1 191,46 хил. тона товари, което представлява 39,8% от общото количество товари, превозени през отчетния период. В сравнение със същия период на м. г. превозите са намалени с 24,93 хил. тона, а спрямо бизнес плана намалението е с 56,78 хил. тона. Произведени са 278,09 млн. тонкм, с 38,14 млн. тонкм по-малко от съответния период на м. г. и с 40,60 млн. нето тонкилометри по-малко от бизнес плана.

По **видове товари** превозените количества са както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Вид товар** | **6-те месеца 2016** | | | **6-те месеца 2017** | | | **2017/2016 +/-** | |
| **х. тона** | **отн. дял %** | **млн. ткм** | **х.тона** | **отн. дял %** | **млн. ткм** | **х. тона** | **ткм** |
| Обраб. и необраб. нерудни суровини | 473,85 | 15,2% | 149,30 | 657,47 | 21,94% | 189,23 | 183,62 | 39,94 |
| Руди и метални отпадъци | 321,33 | 10,3% | 88,74 | 555,48 | 18,53% | 116,83 | 234,15 | 28,09 |
| Нефт и нефтопродукти | 316,24 | 10,2% | 74,24 | 460,65 | 15,37% | 109,22 | 144,41 | 34,98 |
| Изделия на черна и цв.металургия | 253,48 | 8,1% | 67,33 | 267,34 | 8,92% | 71,08 | 13,87 | 3,75 |
| Твърди минерални горива | 795,23 | 25,5% | 158,82 | 264,61 | 8,83% | 72,81 | -530,62 | -86,01 |
| Химически вещества и продукти | 240,06 | 7,7% | 73,44 | 209,23 | 6,98% | 64,56 | -30,82 | -8,87 |
| Машини, трансп.с-ва, фабр.изделия | 343,09 | 11,0% | 97,77 | 202,63 | 6,76% | 52,75 | -140,47 | -45,03 |
| Хранителни продукти и фуражи | 238,99 | 7,7% | 54,09 | 195,73 | 6,53% | 40,80 | -43,26 | -13,29 |
| Торове | 71,19 | 2,3% | 21,17 | 108,12 | 3,61% | 33,12 | 36,93 | 11,95 |
| Селскост.продукти и живи животни | 62,03 | 2,0% | 15,41 | 75,91 | 2,53% | 23,09 | 13,88 | 7,68 |
| **Общо** | **3 115,48** | **100,0%** | **800,30** | **2 997,17** | **100,00%** | **773,49** | **-118,32** | **-26,81** |

По Единната номенклатура на товарите, през шестте месеца 2017 г., в сравнение със съответния период на предходната година се отчита **увеличение** при:

* руди и метални отпадъци с 234,15 хил. тона;
* обработени и необработени нерудни суровини със 183,62 хил. тона;
* нефт и нефтропродукти със 144,41 хил. тона;
* торове с 36,93 хил. тона;
* селско стопански продукти и живи животни с 13,88 хил.тона;
* изделия на черна и цветна металургия с 13,87 хил. тона.

**Намаление** на превозения обем товари се констатира при:

* твърди минерални горива с 530,62 хил. тона;
* машини, трансп. средства, фабр. изделия със 140,47 хил. тона;
* хранителни продукти и фуражи с 43,26 хил. тона;
* химични вещества и продукти с 30,82 хил. тона.

Превозените количества товари **по крупни товародатели** и спедитори са както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Товародатели** | **хил. тона** | | **относ. дял %** | | **Изменение** | |
| **6 мес 2016г.** | **6 мес 2017г.** | **2016 г.** | **2017 г.** | **2017-2016** | **%** |
|  | **Превозени товари - общо** | **3 115,48** | **2 997,17** | **100,0%** | **100,0%** | **-118,31** | **-3,8%** |
| 1 | "Трансленд" ООД | 438,90 | 475,34 | 14,1% | 15,9% | 36,44 | 8% |
| 2 | "Каолин" АД | 203,36 | 354,82 | 6,5% | 11,8% | 151,47 | 74% |
| 3 | "Стомана Индъстри" АД | 230,07 | 320,99 | 7,4% | 10,7% | 90,92 | 40% |
| 4 | "ТИ БИ ЕЛ" ЕООД | 753,75 | 228,59 | 24,2% | 7,6% | -525,16 | -70% |
| 5 | "ТТЛ" ЕООД | 96,63 | 159,03 | 3,1% | 5,3% | 62,40 | 65% |
| 6 | "Консорциум МТ Транс" ООД | 132,61 | 136,28 | 4,3% | 4,5% | 3,67 | 3% |
| 7 | "Неохим" АД | 85,33 | 131,68 | 2,7% | 4,4% | 46,35 | 54% |
| 8 | "Вулкан Цимент" АД | 76,20 | 67,59 | 2,4% | 2,3% | -8,60 | -11% |
| 9 | "Лукойл Нефтохим Бургас" АД | 25,67 | 50,41 | 0,8% | 1,7% | 24,73 | 96% |
| 10 | "Прайм Спед" АД | 50,70 | 45,96 | 1,6% | 1,5% | -4,74 | -9% |
| 11 | "Шенкер" ЕООД | 52,37 | 40,58 | 1,7% | 1,4% | -11,78 | -22% |
| 12 | "Девня Цимент" АД | 45,28 | 38,24 | 1,5% | 1,3% | -7,05 | -16% |
|  | **По основни товародатели - общо** | **2 145,59** | **2 011,27** | **68,9%** | **67,1%** | **-134,32** | **-6%** |

**Крупните товародатели и спедитори** осигуряват 67,1% от обема на превозените товари през шестте месеца 2017 г., като техният относителен дял е бил 68,9% през съответния период на предходната година.

**Намаление на обема превозени товари** за шестте месеца 2017 г., спрямо същия период на предходната година се наблюдава при следните товародатели и спедитори:

* „ТИ БИ ЕЛ” ЕООД – намаление с 525,16 хил. тона или 70%. *От началото на тази година осъществява самостоятелно превозите на каменни въглища по релацията гара Драгоман (Бели Брег и Станянци) – Голямо село.*
* „Шенкер” ЕООД – намаление с 11,78 хил. тона или 22%. *Намаление на транзитните контейнерни превози по релацията Драгоман граница – Кулата граница*;
* „Вулкан цимент” АД – намаление на обема превози (предимно строителни материали, елементи и конструкции, клинкер), с 8,60 хил. тона. или с 11%. Спад в превозите на цимент по основните релации на фирмата. Част от обемите за отчетния период се превозват от фирма „Девня цимент” АД;
* „Прайм Спед” АД - намаление с 4,74 хил. тона или 9%. Намалението се дължи на намаление на превозите през м. юни 2017 г. на семена от слънчоглед от гара Харманли до Свиленград изток граница, на олио по релацията гара Полски Тръмбеш – гара Варна, както и намаление на износа през Драгоман граница;
* „Девня цимент” АД – намаление на превозените тонове със 7,05 хил. тона или 16%.

**Увеличение на обема превозени товари** за 6-те месеца 2017 г., спрямо същия период на предходната година се наблюдава при:

* „Каолин” АД – през шестте месеца на 2017 г. обемът на превозените товари се увеличава със **151,47 хил. тона или 74%.** Дължи се на **новите превози** на пясък и каолин по релациите гара Ветово – гара Разделна, на каолин по релацията гара Сеново – гара Варна, на фелдшпад Разделна – гара Филипово. Увеличени са превозите на варовик по релацията гара Димитровград – гара Любеново предавателна, на пясък – гара Исперих – гара Плевен запад и гара Филипово, на фелдшпад гара Разделна – гара Русе север, на пясък износ през Свиленград изток граница и Русе граница;
* „Стомана индъстри” АД - увеличение с **90,92 хил. тона или 40%**. Увеличение на превозите на продукти от желязо и стомана от гара Бургас за гара Метал товарна и обратно, на скрап износ през Кулата граница, на отпадъци от чугун внос през Драгоман граница и от вътрешни гари за гара Метал товарна. Увеличение се наблюдава при превозите на готова продукция за вътрешните гари - Свищов, Пловдив разпределителна, както и износ през Драгоман граница;
* „ТТЛ” ЕООД – превозва предимно блок-влакове с петролни деривати. Увеличението е с **62,40 хил. тона или 65%.** Реализирани от фирмата превози на газьол за изследвания период по релациите гара Бургас – гари Белозем/ Русе север, Курило, Стара Загора и Враца, на дизел внос през Русе граница за гара Русе север. Силно увеличение се наблюдава при превоза на горива и пропан-бутан за гара Белозем. Увеличение на превозите на дизелово гориво гара Варна – гара Русе север, гара Белозем – гара Илиянци и износ от Илиянци през Драгоман граница;
* „Трансленд” ООД – увеличение с **36,44 хил. тона или 8%.** Увеличени са превозите на желязна руда износ от гари Бургас, Кремиковци и гара Лом – Драгоман граница, на биодизел гара Русе север – Драгоман граница и гара Варна, на огнеупорни цименти гара Варна фериботна – Варна фериботна граница, на цимент Свиленград изток граница – гара Асеновград. Нови превози за периода на газ Кардам граница – гара Кремиковци, на азотни торове по релациите гара Димитровград Юг – Русе граница;
* „Лукойл Нефтохим Бургас”АД – увеличение на превозените товари с **24,73 хил. тона или** **96%.** Увеличени са превозите на авиационно гориво по основната релация гара Дружба – гара Искър*;*
* „Неохим” АД – увеличение с **46,35 хил. тона или 54%.** Дължи се на реализираните от фирмата превози на торове по релацията гара Димитровград юг – гара Бургас, както износ им през – Драгоман граница / Видин граница. Увеличение има и при износа на торове и карбонати през Свиленград изток граница;
* „Консорциум МТ Транс” ООД – увеличение с **3,67 хил. тона или 3%.** За периода януари-юни 2017 година се наблюдава увеличение на превозите на кокс и цинкова руда, по релацията гара Бургас – гара Пловдив разпределителна и обратно - мед и цинк, на каучук гара Бургас – Драгоман граница и на газ Кардам граница – гара Кремиковци, в сравнение със същия период на миналата година.

През 6-те месеца 2017 г. превозът на товари в **международно съобщение** се намалява всравнение със съответния период 2016 г.,като общото количество е с 24,9 хил. тона по-малко или намалението е 2,1%. При износа се наблюдава тенденция на увеличение, което е със 175,6 хил. тона повече или 37,6%. При вноса се отчита намаление със 7,8%, а при транзита – намалението е 45,5 %.

|  |  |  |  |  |  |  |
| --- | --- | --- | --- | --- | --- | --- |
| **Международно съобщение** | **Превозени товари (хил. тона)** | | | | **Разлика +/-** | **%** |
| **6 мес. 2016 г.** | **Отн. дял %** | **6 мес. 2017 г.** | **Отн. дял %** | **2017-2016 г.** | **2017/2016г.** |
| Внос | 373,4 | 30,7% | 344,3 | 28,9% | -29,1 | -7,8% |
| Износ | 466,6 | 38,4% | 642,2 | 53,9% | 175,6 | 37,6% |
| Транзит | 376,4 | 30,9% | 205,0 | 17,2% | -171,4 | -45,5% |
| **Общо** | **1 216,4** | **100,0%** | **1 191,46** | **100,0%** | **-24,9** | **-2,1%** |

От данните по отчет за изпълнението на някои обемни показатели на „БДЖ - Товарни превози” ЕООД за шестте месеца 2017 г. могат да се направят следните изводи:

* **Намалени са превозените товари** със 118,3 хил. тона (3,8%), спрямо предходната година, а спрямо бизнес плана са увеличени с 88,12 хил. тона или 3,0%.

Спрямо 6-те месеца на предходната година са намалени превозите от:

* мините на „ТИ БИ ЕЛ” ЕООД – с 525,2 хил. тона или 70%;
* „Шенкер” ЕООД – намаление с 11,8 хил. тона или 22%;
* „Девня цимент” – със 7,0 хил. тона или 16%;
* „Вулкан цимент” АД с 8,6 хил. тона. или с 11%;
* „Прайм спед” АД с 4,7 хил. тона или 9% и други фирми, с по-малки обеми.
* **Увеличено е средното превозно разстояние** с 1,2 км (0,5%) спрямо съответния период на 2016 г. Причина за увеличението е промяната в структурата на превозените товари по видове и превоза на каменни въглища от мините на по-дълги разстояния.
* Твърдите минерални горива намаляват относителния си дял в общия обем превозени товари през шестте месеца на 2017 г. с 16,7%, в сравнение с периода на 2016 г., но средното им превозно разстояние нараства от 200 км м.г. на 275 км през отчетния период на т.г. т.е. със 75,5 км или 37,8%;
* Увеличен е относителният дял на превозите на селскостопански продукти и живи животни, като при тях средното превозно разстояние е 304 км, при 248 км за съответния период на 2016 г., т.е. увеличение с 56 км или 22,5%;
* Превозваните торове увеличават както своя относителен дял с 1,3% през отчетния период на 2017 г., така и средното превозно разстояние, което е 306 км, при 297 км през 6-те месеца на предходната година или увеличение 3%.
* Отчита се намаление на нето тонкилометровата работа с 26,81 млн. ткм или 3,35% спрямо периода на 2016 година, а спрямо плана намалението е 10,49 млн. ткм или 1,34%.
* За 6-те месеца на 2017 г. **е намалена приходната ставка с 5,7%,** спрямо същия период на предходната година и с 3,2% спрямо плана.

**Намаление на средните приходни ставки** се наблюдавапри следните по-големи клиенти:

* „Консорциум МТ транс” – превози на кокс и цинкова руда по релацията Бургас – Пловдив разпределителна и обратно и на газ Русе граница – Русе-товарна, които са с по-ниска приходина ставка;
* „Трансленд” ООД – преобладават превозите на концентрат по релацията Кремиковци – Драгоман граница; на руди по релацията Бургас – Драгоман граница; на захар Драгоман граница – Софийски възел, плосковалцувани продукти гара Бургас – гара Долно Езерово и на отпадъци Варна – Бели Извор. Всички са с ниска приходна ставка и имат преобладаващ относителен дял в общия обем на фирмата;
* „ТТЛ” ЕООД – преобладават превозите на газьол и газ по релацията Бургас – Белозем и на дизел Белозем – Илиянци/Курило и Варна – Русе север, които са с по-ниска приходна ставка;
* „Metrans /Danubia/”, a.s. - превозените блок-влакове, които за отчетния период са с по-голяма брутна маса, но с по-ниска приходна ставка.

1. **Отчет за приходи и разходи**
2. **Приходи**

Приходите от основна дейност на „Холдинг БДЖ ” ЕАД Група включват:

* приходи от услуги – превоз на пътници и товари;
* други приходи – продажба на неоперативни активи, продажба на скрап, приходи от отдаване под наем на подвижен състав и ДМА на външни клиенти, приходи от други финансирания от ДБ и др.

През 6-те месеца на 2017 г. реализираните приходи от „Холдинг БДЖ ” ЕАД Група, са както следва:

( в хил. лева)

|  |  |  |  |  |  |
| --- | --- | --- | --- | --- | --- |
|  | **Отчет** | **План** | **Отчет** | **Отчет 2017/2016** | **Отчет 2017/План** |
| **Приходи "Холдинг БДЖ" ЕАД Група** | **2016 г.** | **2017 г.** | **2017 г.** | **+ / -** | **+ / -** |
| 1. приходи от превоз на пътници | 26 052 | 25 855 | 25 223 | -829 | -632 |
| 2. приходи от превоз на товари | 49 468 | 48 014 | 45 314 | -4 154 | -2 700 |
| 3 други приходи (приходи от продажба на ДА и подвижен състав, скрап и други ДМА и КМА, приходи от наеми, от ТРД, спедиция и др.) | 6 897 | 17 487 | 10 507 | 3 610 | -6 980 |
| 4. приходи от финансирания | 95 082 | 97 100 | 99 484 | 4 402 | 2 384 |
| *в т. ч.: финансирания по Договор за ЗОУ от ДБ* | *87 500* | *87 500* | *87 500* | 0 | 0 |
| 5. приходи с еднократен характер | 5 000 |  |  | -5 000 | 0 |
| 6. финансови приходи | 96 | 268 | 1178 | 1 082 | 910 |
| 7. Промени в наличностите на готовата продукция и незавършеното производство | -88 | 154 | 238 | 326 | 84 |
| 8. Придобиване на машини и съоръжения по стопански начин | 2 030 | 3 220 | 1 429 | -601 | -1 791 |
| **общо хил. лева:** | **184 537** | **192 098** | **183 373** | **-1 164** | **-8 725** |

В сравнение с 6-те месеца на 2016 г. общите приходи от дейността са намалени с 1 164 хил. лева. Това се дължи предимно на намалените приходи от превоз на пътници, на товари, приходи с еднократен характер и придобиване на машини и съоръжения по стопански начин. През 2016 г. са отчетени приходи с еднократен характер, представляващи изплатени от ЗАД „Булстрад Виена Иншуранс Груп” към KfW IPEX Bank Германия застрахователни обезщетения в размер на 5 000 хил. лева.

В сравнение с бизнес плана на „Холдинг БДЖ” ЕАД Група общите приходи са намалени с 8 725 хил. лева, тъй като са намалени приходи от превоз на пътници с 632хил. лева и превоз на товари с 2 700 хил. лева. Намалени са също другите приходи с 6 980 хил. лева от нереализираните продажби на ДА и придобиване на машини и съоръжения по стопански начин с 1 791 хил. лева.

По отчет за 6-те месеца на 2017 г. се отчита увеличение на „други приходи” с 3 610 хил. лева спрямо съответния период на предходната година. В „други приходи” на горната таблица са включени приходите от товаро-разтоварна дейност, спедиция, други приходи от експлоатационна дейност, приходи от продажби на ДМА. **Увеличени са** приходите от: наеми на локомотиви с 1 550 хил. лева предимно от сключен договор от „БДЖ – Товарни превози” ЕООД с „ТБД – Товарни превози” ЕАД за отдаване на локомотиви под наем; продажба на материали и скрап със 113 хил. лева, приходите от отдадени под наем сгради с 536 хил. лева, такси от чужди ЖП администрации за наем товарни вагони с 666 хил. лева, приходи от общежития и резервни стаи от външни клиенти със 7 хил. лева, приходи от други дейности (Печатни издания) с 31 хил. лева, отписани задължения с 14 хил. лева, излишъци на активи с 14 хил. лева, недоизносено униформено облекло с 2 хил. лева, разлики между начислени и планувани компенсируеми отпуски със 7 хил. лева, заприходени материали втора употреба с 3 хил. лева и др. **Намалени са** приходите от застрахователни събития с 4 992 хил. лева, приходите от глоби и неустойки от външни организации с 524 хил. лева и други приходи от дейността от външни организации с 81 хил. лева.

Приходите от продажба на ДА и вагони са увеличени с 1 189 хил. лева – към 30**.**06.2017 г. те са в размер на 4 319 хил. лева при 3 130 хил. лева за съответния период на 2016 г. През периода на 2017 г. е осъществена публична продан на възбранени имоти и финансови активи, собственост на дружеството - продажба на притежаваните 202 500 бр. акции, представляващи 2,80% от капитала на ЗАД „Алианц България” и продажба на Почивна станция „Банкя”.

Себестойността на продадените ДА е увеличена с 29 хил. лева, от 530 хил. лева за 6-те месеца на 2016 г. на 559 хил. лева за отчетния период на 2017 г.

Печалбата от продажбата на ДА е увеличена с 1 160 хил. лева.

Печалбата от продажбата на финансовите активи е 1 090 хил. лева.

Относителния дял на видовете приходи за 6-те месеца на 2016 г. и 2017 г., които формират тези на групата са показани на следващите графики:

1. **Разходи**

(хил. лева)

|  |  |  |  |  |  |  |
| --- | --- | --- | --- | --- | --- | --- |
|  | **Отчет** | **План** | **Отчет** | **Отчет 2017/2016** | **Отчет/План 2017** | **Отн. Дял** |
| ***Разходи "Холдинг БДЖ" ЕАД Група*** | **2016 г.** | **2017 г.** | **2017 г.** | **+ / -** | **+ / -** |  |
| материали | 5 056 | 5 099 | 4 880 | -176 | -219 | 3% |
| вода | 260 | 272 | 311 | 51 | 39 | 0% |
| горива | 7 466 | 8 048 | 7 438 | -28 | -610 | 4% |
| ел. енергия | 30 371 | 29 494 | 30 514 | 143 | 1 020 | 16% |
| топлоенергия | 222 | 203 | 274 | 52 | 71 | 0,1% |
| външни услуги | 34 056 | 33 823 | 32 497 | -1 559 | -1 326 | 17,4% |
| *- услуги* | *4 218* | *4 162* | *3 350* | *-868* | *-812* | *1,8%* |
| *- имуществени и други застраховки* | *4 428* | *4 017* | *3 814* | *-614* | *-203* | *2,0%* |
| *- инфраструктурни такси* | *20 826* | *20 749* | *20 242* | *-584* | *-507* | *10,9%* |
| *- други услуги от НК "ЖИ"* | *2 290* | *2 311* | *2 044* | *-246* | *-267* | *1,1%* |
| *- техн. обслужване и текущ ремонт* | *2 294* | *2 584* | *3 047* | *753* | *463* | *2%* |
| заплати | 47 567 | 53 701 | 51 939 | 4 372 | -1 762 | 27,9% |
| социални осигуровки и надбавки | 14 807 | 16 671 | 16 240 | 1 433 | -431 | 8,7% |
| други разходи | 11 253 | 17 324 | 11 152 | -101 | -6 172 | 6,0% |
| aмортизации | 31 221 | 30 213 | 30 417 | -804 | 204 | 16,3% |
| финансови разходи | 1 390 | 871 | 758 | -632 | -113 | 0,4% |
| **Общо** | **183 669** | **195 719** | **186 420** | **2 751** | **-9 299** | **100%** |

Разходите за 6-те месеца на 2017 г. се увеличават спрямо същия период на предходната година с 2 751 хил. лева, предимно от увеличаване на разходите за персонал.

Спрямо 6-те месеца на 2016 г. се намаляват разходите за материали, горива, външни услуги, други разходи, амортизации и финансови разходи.

Спрямо бизнес плана за 6-те месеца на 2017 г. отчетените разходи за периода намаляват с 9 299 хил. лева.

* **Разходите за материали** са намалени със 176 хил. лева в сравнение с 2016 г. Спрямо планираните се отчита намаление с 219 хил. лева.
* **Разходите за горива** са намалени с 28 хил. лева спрямо 6-те месеца на 2016 г. Отчетени са 7 438 хил. лева, което представлява 4% от общите разходи. Намалението се дължи на намаления обем работа с дизелова тяга въпрекиувеличената цена на горивото. Спрямо планираните се намаляват с 610 хил. лева.
* **Разходите за ел. енергията** са увеличени спрямо отчетените през 2016 г. със 143 хил. лева от увеличения обем работа и увеличената цена на ел. енергията. Спрямо плана се отчитат с 1 020 хил. лева повече.
* **Амортизации** - за 6-те месеца на 2017 г. са отчетени 30 417 хил. лева, което е 16,3% от общите разходи. Спрямо същия период на 2016 г. разходите за амортизация са с 804 хил. лева по-малко. Спрямо плана се отчитат с 204 хил. лева повече*.*
* **Разходите за възнаграждения** – за 6-те месеца на 2017 г. са отчетени 51 939 хил. лева, което е 27,9% от общите разходи. Спрямо съответния период на 2016 г. се наблюдава увеличение на разходите за заплати с 4 372 хил. лева. Дължи се на увеличените основни заплати в съответствие с увеличението на минималната работна заплата за страната. Спрямо бизнес плана възнагражденията на персонала са намалени с 1 762 хил. лева.

Разходите за възнаграждения не включват километрични възнаграждения и ваучери за поевтиняване на храна.

* **Разходите за социални осигуровки и надбавки –** за 6-те месеца на 2017 г. разходите за социални осигуровки и надбавки са в размер на 16 240 хил. лева, което е 8,7% от общите разходи. Спрямо съответния период на 2016 г. са увеличени с 1 433 хил лева. Дължи се на промените в размера на вноските за фонд „Пенсии” с 1 процентен пункт и на увеличените средства за възнаграждения. Спрямо бизнес плана разходите за социалните осигуровки и надбавки са намалени с 431 хил. лева.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Показатели** | **мярка** | **6-те месеца** | | | **Отчет 2017/Отчет 2016** | | **Отчет 2017/План** | |
| **отчет** | **план** | **отчет** |
| **2016** | **2017** | **2017** | **+ -** | **%** | **+ -** | **%** |
| Възнаграждения на персонала | хил. лева | 47 567 | 53 701 | 51 939 | 4 372 | 9% | -1 762 | -3% |
| Средно-списъчен брой на персонала | брой | 9 409 | 9 373 | 9 386 | -23 | 0% | 13 | 0% |
| Средна месечна работна заплата | лева | 843 | 955 | 922 | 80 | 9% | -33 | -3% |
| Социални осигуровки и надбавки | хил. лева | 14 807 | 16 671 | 16 240 | 1 433 | 10% | -431 | -3% |
| % на социалните разходи | % | 31,1% | 31,0% | 31,3% |  |  |  |  |

* **Средносписъчния брой на персонала** за 6-те месеца на 2017 г. е 9 386 броя при 9 409 броя за съответния период на 2016 г., т.е. намаление на персонала е с 23 средно списъчни бройки. Спрямо бизнес плана средносписъчния брой е увеличен с 13 броя.
* **Средната месечна работна заплата** на „Холдинг БДЖ” ЕАД Група за 6-те месеца на 2017 г. е 922 лева при 843 лева за 2016 г., т.е. увеличение с 80 лева. Това е следствие на увеличението на минималната работна заплата за страната от 01.01.2017 г. на 460 лева и привеждане в съответствие заплатите на заетия персонал в групата.
* Разходите за **външни услуги** за 6-те месеца на 2017 г. са в размер на 32 497 хил. лева, което представлява 17,4% (с включени инфраструктурни такси) от общите разходи. Спрямо отчета за съответния период на 2016 г. разходите за външни услуги са намалени с 1 559 хил. лева. Разходите за достъп и преминаване към ЖП Инфраструктура са в размер на 20 242 хил. лева, представляват 10,9% от общите разходи и са намалени спрямо 2016 г. с 584 хил. лева.

**Намалени** са разходите за:

* Имуществени застраховки – с 614 хил. лева;
* Разходи за охрана от външни организации - с 1 166 хил. лева, поради това, че е прекратен договорът за охрана с външна фирма и са назначени на временен щат охранители и в двете дъщерни дружества;
* Наеми и други услуги от ДП „НК ЖИ”– с 246 хил. лева;
* Транспортни услуги, карти за градски транспорт – с 58 хил. лева;
* Наеми от външни организации – с 87 хил. лева;
* Системна помощ и софтуерно обслужване – с 14 хил. лева;
* Разходи за мобилни телефони - с 11 хил. лева;
* Такса смет – с 6 хил. лева;
* Обяви и публикации – с 2 хил. лева и др.

**Увеличение** се наблюдава при следните разходите:

* Ремонт от външни изпълнители – с 753 хил. лева;
* Такси – с 80 хил. лева;
* Абонаментни услуги – с 16 хил. лева;
* Разходи за консигнационни и граждански договори – със 17 хил. лева;
* Сертификати и удостоверения за техническа изправност – с 4 хил. лева;
* Разходи за почистване, ХЕИ и пране на бельо – с 1 хил. лева и др.
* **Други разходи** – отчетени са 11 152 хил. лева, което е 6% от общите разходи.

Спрямо отчета за 6-те месеца на 2016 г. „други разходи” са намалени със 101 хил. лева.

**Намаление** се наблюдава при:

* Разходи за последващи оценки на активи – с 542 хил. лева;
* Разходи по операции от минали години – с 472 хил. лева
* Разходи за униформено облекло – с 356 хил. лева;
* Лихви за просрочени плащания – с 273 хил. лева;
* Загубени дела от БДЖ – с 192 хил. лева;
* Лихви по РА на финансови и данъчни органи – със 154 хил. лева;
* Разходи за командировки в чужбина – с 66 хил. лева;
* Километрично възнаграждение е намалено с 63 хил. лева, което е главно от намалена влаккилометровата работа в „БДЖ – Товарни превози” ЕООД със 7,3% и с 3,6% в „БДЖ – Пътнически превози” ЕООД;
* Бракувани КМА – с 28 хил. лева;
* Разходи за охрана на труда – с 2 хил. лева и др.

**Увеличение** се наблюдава при:

* Разходи за глоби и неустойки на външни организации – с 646 хил. лева, предимно от начислени неустойки по договор за обществени превози за влакове закъснели над 60 минути за трето тримесечие на 2016 г. в размер на 547 хил. лева;
* Отписани вземания – с 283 хил. лева
* Разходи за начислен ДДС – с 223 хил. лева;
* Разходи за провизии – със 169 хил. лева;
* Разходи за специално и работно облекло – с 19 хил. лева;
* Представителни разходи – с 23 хил. лева - увеличението е от разходи за изработване на протоколни подаръци, осигуряване на кетъринг за ВИП гости за провеждане на атракционно пътуване по случай 139 години от Освобождението на Република България, изработка и доставка на юбилейни значки по повод 130 години БДЖ;
* Разходи за командировки в страната – с 10 хил. лева и др.

Спрямо плана за 2016 г. „други разходи” са по-малко с 6 172 хил. лева предимно от намалената себестойност на нереализираните продажби на активи.

В следващите графики е показан относителния дял на разходите за 6-те месеца на 2016 г. и 2017 г. на „Холдинг БДЖ ” ЕАД група.

1. **Баланс**

Данните за движението на активите и пасивите по баланс към **30.06.2017** **г.**, показват:

|  |  |  |  |  |  |
| --- | --- | --- | --- | --- | --- |
| **СЧЕТОВОДЕН БАЛАНС** | **ЯНУАРИ – ЮНИ** | | | | |
|  | **отчет** | **план** | **отчет** | **изменение** | |
| **в хил. лева** | **30.6.2017** | **30.6.2017** | **31.12.2016** | **1/3 (%)** | **1/2 (%)** |
|  | 1 | 2 | 3 | 4 | 5 |
| **Нетекущи активи** | **507 923** | **504 248** | **534 669** | **-5,00%** | **0,73%** |
| **Текущи активи, в т.ч.:** | **92 100** | **106 452** | **101 841** | **-9,56%** | **-13,48%** |
| Материални запаси | 42 733 | 40 706 | 42 734 | 0,00% | 4,98% |
| Краткосрочни вземания | 31 501 | 35 439 | 32 538 | -3,19% | -11,11% |
| Краткосрочни финансови активи | 1 835 | 2 589 | 2 577 | -28,79% | -29,12% |
| Парични средства | 16 031 | 27 718 | 23 992 | -33,18% | -42,16% |
| **Активи държани за продажба** | **17 021** | **20 305** | **17 243** | **-1,29%** | **-16,17%** |
| **Текущи пасиви, в т.ч.:** | **354 414** | **368 526** | **404 847** | **-12,46%** | **-3,83%** |
| Краткосрочни заеми | 177 172 | 165 816 | 218 194 | -18,80% | 6,85% |
| **Работен капитал** | **-262 314** | **-262 074** | **-303 006** | **-13,43%** | **0,09%** |
| **Зает капитал** | **262 630** | **262 479** | **248 906** | **5,51%** | **0,06%** |
| **Нетекущи пасиви** | **183 998** | **178 716** | **167 150** | **10,08%** | **2,96%** |
| Други |  |  |  |  |  |
| **Чиста стойност на активите** | **78 632** | **83 763** | **81 756** | **-3,82%** | **-6,13%** |
| **Печалба ( загуба)** | **-3 022** | **-3 621** | **-31 329** | **-90,35%** | **-16,54%** |
| Финансов резултат от минали години | -336 189 | -333 182 | -305 052 | 10,21% | 0,90% |
| Резерви | 388 366 | 391 616 | 388 635 | -0,07% | -0,83% |
| Основен капитал | 28 950 | 28 950 | 28 950 | 0,00% | 0,00% |
| Неконтролиращо участие | 527 |  | 552 | -4,53% |  |
| **Собствен капитал** | **78 632** | **83 763** | **81 756** | **-3,82%** | **-6,13%** |

* **Нетекущите активи** на „Холдинг БДЖ” ЕАД Група към 30.06.2017 г. са 507 923 хил. лева и са намалени с 26 746 хил. лева спрямо 31.12.2016 г..
* **Текущите активи** – се намаляват с 9 741 хил. лева от намалението на паричните средства,краткосрочните вземания и краткосрочните финансови активи.
* **Собствен капитал се намалява** с 3 124 хил. лева, от 81 756 хил. лева към 31.12.2016 г. на 78 632 хил. лева по отчет към 30.06.2017 г. от отчетената загуба от минали периоди и отчетената загуба за периода.
* **Работният капитал** е разликата между текущите пасиви и текущите активи, т.е. той се подобрява с 40 692 хил. лева спрямо края на предходната година;
* **Заетият капитал** представлява разликата между активите и текущите пасиви, подобрението е с 13 724 хил. лева.

**Анализ на вземанията**

( в хил. лева)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Вземания по контрагенти** | **Общ размер към 30.6.2017** | **Обезценка към 30.6.2017** | **Балансова стойност към 30.6.2017** | **Текущи вземания с ненастъпил падеж** | **Текущи вземания просрочени** | **Общ размер към 31.12.2016** | **Обезценка към 31.12.2016** | **Балансова стойност към 31.12.2016** | **Текущи вземания с ненастъпил падеж** | **Текущи вземания просрочени** |
| Чужди жп администрации | 34 530 | 30 764 | 3 766 | 855 | 33 675 | 34 429 | 30 768 | 3 661 | 842 | 33 587 |
| HELLENIC RAILWAYS ORGANIZATION /OSE/ | 2 991 | 2 991 | 0 |  | 2 991 | 2 991 | 2 991 | 0 |  | 2 991 |
| ТИБИЕЛ ЕООД ПЕРНИК | 2 565 |  | 2 565 | 2 472 | 93 | 2 793 | 18 | 2 775 | 2 792 | 1 |
| Интерконтейнер | 1 484 | 1 477 | 7 |  | 1 484 | 1 484 | 1 481 | 3 |  | 1 484 |
| Сартид | 1 597 | 1 597 | 0 |  | 1 597 | 1 597 | 1 597 | 0 |  | 1 597 |
| Оптима турс | 361 | 164 | 197 |  | 361 | 366 | 164 | 202 |  | 366 |
| Стомана индъстри АД | 923 | 923 | 0 |  | 923 |  |  | 0 |  | 0 |
| ДП ТСВ | 211 | 57 | 154 | 8 | 203 | 740 | 325 | 415 | 113 | 627 |
| ДП НК "ЖИ" | 4 497 | 17 | 4 480 | 1 675 | 2 822 | 3 619 | 17 | 3 602 | 829 | 2 790 |
| Други | 11 953 | 1 551 | 10 402 | 9 140 | 2 813 | 11 343 | 2 063 | 9 280 | 7 503 | 3 840 |
| **Обща сума в хил. лева** | **61 112** | **39 541** | **21 571** | **14 150** | **46 962** | **59 362** | **39 424** | **19 938** | **12 079** | **47 283** |

Вземанията от клиенти към 30.06.2017 г. са в общ размер 61 112 хил. лева и са увеличени с 1750 хил. лева спрямо 31.12.2016 г. След извършена обезценка на вземанията през изминалите финансови години, балансовата им стойност е в размер на 21 571 хил. лева. Без изменение са вземанията от следните контрагенти:

* HELLENIC RAILWAYS ORGANIZATION /OSE/- Вземането е в размер на 2 991 хил. лева и е напълно обезценено.
* Интерконтейнер - в размер на 1 484 хил. лева, след направена обезценка в размер на 1477 хил. лева, балансовата стойност на вземането е в размер на 7 хил. лева;
* Сартид – в размер на 1 597 хил. лева - стари вземания от 1998 г., напълно обезценени паради малката вероятност за тяхното събиране. От БДЖ „Товарни превози” ЕООД неколкократно са писани писма на Сартид с цел изясняване на взаимните финансови взаимоотношения без последващ отговор.

Изменение се наблюдава при:

* Чужди жп администрации – увеличени със 101 хил. лева;
* ДП „НК ЖИ” – вземане в общ размер на 4 497 хил. лева, от които 1 675 хил. лева текущи. Има увеличение на вземането с 878 хил. лева спрямо 31.12.2016 г.;
* ТИБИЕЛ ООД Перник – вземане в размер на 2 565 хил. лева. Намалено с 228 хил. лева спрямо 31.12.2016 г.;
* Оптима турс – намалено с 5 хил. лева;
* Стомана индъстри АД – нововъзникнало вземане в размер на 923 хил. лева;
* ДП ТСВ – намалено с 529 хил. лева;
* Други – увеличени с 610 хил. лева, предимно от нововъзникнали текущи вземания от ”ТБД - Товарни превози” ЕАД в размер на 833 хил. лева; НИП ИНВЕСТ ООД в размер на 609 хил. лева, Лукойл България ЕООД в размер на 438 хил. лева; Неохим АД в размер на 412 хил. лева и др.

**Анализ на задълженията**

**Търговски задължения**

( в хил. лева)

|  |  |  |  |  |  |  |
| --- | --- | --- | --- | --- | --- | --- |
| **Задължения по контрагенти** | **Общ размер** | **Възраст на задълженията** | | | **Просрочени задължения** | **Общ размер** |
|  | **30.06.2017 г.** | **до 3 мес.** | **до 6 мес.** | **до 1 год.** |  | **31.12.2016 г.** |
| ДП НК "ЖИ" | 88 439 | 10 592 | 6 185 | 1 659 | 70 003 | 86 780 |
| Кончар ELLOK Хърватска | 610 |  |  |  | 610 | 806 |
| Чужди жп администрации | 4 910 | 493 | 575 | 241 | 3 601 | 4 854 |
| Лукойл България ЕООД | 1 063 | 1 063 |  |  | 0 | 1 314 |
| Трен ЕООД | 1 127 | 1 181 |  | -54 | 0 | 502 |
| БДЖ Трансимекс АД | 90 |  |  |  | 90 | 400 |
| БОС-ИТ ООД | 125 |  |  |  | 125 | 125 |
| Други | 4 025 | 3 039 | 68 | 18 | 900 | 7 612 |
| **Обща сума - в хил. лева** | **100 389** | **16 368** | **6 828** | **1 864** | **75 329** | **102 393** |

Задълженията по контрагенти към 30.06.2017 г. са намалени с 2 004 хил. лева спрямо 31.12.2016г., като **изменението** по някои основни контрагенти е както следва:

* ДП НК "ЖИ" – увеличени с 1 659 хил. лева. Дължи се на увеличените текущи задължения на „БДЖ – Товарни превози” ЕООД поради липса на финансови средства;
* Кончар ELLOK Хърватска – намалени със 196 хил. лева спрямо задължението към 31.12.2016 г.;
* Чужди жп. администрации – увеличени с 56 хил. лева спрямо 2016 г.;
* Лукойл България ЕООД – намалени с 251 хил. лева;
* Трен ЕООД – увеличени с 625 хил. лева;
* БДЖ Трансимпекс – намалени с 310 хил. лева;
* БОС-ИТ ООД – непроменено спрямо края на 2016 г.

Задълженията до три месеца представляват 16% от общия размер към 30.06.2017 г.

**Задължения към финансови институции:**

Задълженията на „Холдинг БДЖ” ЕАД към финансови институции към 30.06.2017 г. са в общ размер на 208 326 хил. лева, от които просрочените задължения възлизат на 155 871 хил. лева.

Структурата на задълженията към финансови институции на „Холдинг БДЖ” ЕАД към 30.06.2017 г. е показана в следващата таблица:

( в хил. лева)

|  |  |  |  |  |  |
| --- | --- | --- | --- | --- | --- |
| **№** | **ЗАДЪЛЖЕНИЯ КЪМ ФИНАНСОВИ ИНСТИТУЦИИ** | **Текущи просрочени** | **Текущи с ненастъпил падеж** | **нетекущи** | **общо** |
| **1** | **KFW IPEX BANK** | **0** | **52** | **30 974** | **31 026** |
|  | *главница* |  |  | *30 974* | *30 974* |
|  | *лихва* |  | *52* |  | *52* |
| **2** | **II - ри облигационен заем** | **149 775** | **0** | **0** | **149 775** |
|  | *главница* | *126 956* |  |  | *126 956* |
|  | *лихва* | *22 819* |  |  | *22 819* |
| **3** | **EUROFIMA 2** | **0** | **19 146** | **0** | **19 146** |
|  | *главница* |  | *19 120* |  | *19 120* |
|  | *лихва* |  | *26* |  | *26* |
| **4** | **Първа инвестиционна банка АД** | **6 096** | **2 103** | **180** | **8 379** |
|  | *главница* | *5 045* | *2 081* | *180* | *7 306* |
|  | *лихва* | *1 051* | *22* |  | *1 073* |
|  | **всичко:** | **155 871** | **21 301** | **31 154** | **208 326** |

Към 30.06.2017 г. дружеството е изплатило задължения към финансови институции в общ размер 46 467 хил. лева, от които главница 46 077 хил. лева и лихва 390 хил. лева.

С Първа инвестиционна банка АД се води съдебно дело, което е спечелено от „Холдинг БДЖ” ЕАД на първа инстанция. След обжалване от ПИБ АД е минало дело на 19.05.2017 г. и се чака решение.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Плащания до 30.06.2017г.** | |  |  |  |  |  |  | ( в хил. лева) | |
|  | **м.І.** | **м.ІІ.** | **м.ІІІ.** | **м.ІV.** | **м.V.** | **м.VІ.** | **Платени** | **По План** | **Остатък** |
| **Втори облигационен заем** | |  |  |  |  |  |  |  |  |
| главница | 899 | 373 | 79 |  | 3 174 | 205 | 4 730 | 14 956 | 10 226 |
| **КФВ** |  |  |  |  |  |  |  |  |  |
| главница |  | 21 351 |  |  |  |  | 21 351 | 21 351 | 0 |
| лихва |  | 235 |  |  |  | 15 | 250 |  | -250 |
| **EUROFIMA 2** |  |  |  |  |  |  |  |  |  |
| главница |  |  |  | 19 996 |  |  | 19 996 | 20 000 | 4 |
| лихва |  |  |  | 140 |  |  | 140 |  | -140 |
| **главници - общо** | **899** | **21 724** | **79** | **19 996** | **3 174** | **205** | **46 077** | **56 307** | **10 230** |
| **лихви - общо** | **0** | **235** | **0** | **140** | **0** | **15** | **390** | **0** | **-390** |
| **обща сума** |  |  |  |  |  |  | **46 467** | **56 307** | **9 840** |

Общата задлъжнялост на „Холдинг БДЖ” ЕАД група към 30.06.2016 г. е показана в следващата таблица:

( в лева)

|  |  |  |  |  |
| --- | --- | --- | --- | --- |
| **№ по ред** | **Задъжения** | **Просрочени** | **Текущи** | **Общо** |
|
| **I** | **Към финансови институции - главници и лихви** | **155 871 118** | **52 454 485** | **208 325 603** |
| 1 | KFW IPEX BANK | 0 | 30 973 890 | 30 973 890 |
|  | лихви | 0 | 52 436 | 52 436 |
| 2 | II - ри облигационен заем | 126 955 895 | 0 | 126 955 895 |
|  | лихви | 22 818 546 | 0 | 22 818 546 |
| 3 | EUROFIMA | 0 | 19 120 383 | 19 120 383 |
|  | лихви | 0 | 25 706 | 25 706 |
| 4 | Първа инвестиционна банка АД | 5 045 368 | 2 260 654 | 7 306 023 |
|  | лихви | 1 051 309 | 21 416 | 1 072 725 |
| **II** | **Търговски задължения** | **87 588 922** | **12 799 655** | **100 388 577** |
|  | **в т.ч.:** |  |  |  |
| 1 | ДП "НК ЖИ" | 80 528 197 | 7 911 015 | 88 439 212 |
|  | в т.ч.: тягова електроенергия |  |  |  |
| 2 | Чужди жп администрации | 4 735 378 | 174 461 | 4 909 839 |
| 3 | Други | 2 325 347 | 4 714 179 | 7 039 526 |
|  | ***в т.ч.:*** |  |  |  |
| 3.1. | доставка на гориво и гориво - смазочни материали | 121 329 | 1 125 048 | 1 246 377 |
| 3.2. | тягова ел.енергия и ел.енергия за други нужди | 259 430 | 2 657 287 | 2 916 717 |
| 3.3. | доставка на материали, резервни части | 691 888 | 188 657 | 880 545 |
| 3.4. | ремонт на тягов подвижен състсав | 287 338 | 0 | 287 338 |
| 3.5. | охрана от външни организации, МВР и Пожарна | 124 679 | 0 | 124 679 |
| 3.6. | текуща поддръжка на ДМВ и ЕМВ | 0 | 293 375 | 293 375 |
| **III** | **Получени аванси от клиенти** | **0** | **707 998** | **707 998** |
| **IV** | **Към персонала и осигурителни предприятия** | **46 308** | **20 278 524** | **20 324 832** |
| **V** | **Данъчни задължения** | **1 002** | **2 582 344** | **2 583 346** |
| **VI** | **Други задължения** | **42 890 853** | **4 612 330** | **47 503 183** |
|  | **От тях:** |  |  |  |
| 1 | *Министерството на финансите - Частни държавни вземания, във връзка с активирана държавна гаранция за изплащане на падежи по заеми* | *42 360 523* | *0* | *42 360 523* |
| 2 | *Разчети по получени гаранции от контрагенти* | *0* | *2 500 953* | *2 500 953* |
| **VII** | **Пасиви по отсрочени данъци** | **0** | **27 322 509** | **27 322 509** |
| **VIII** | **Провизии** | **0** | **484 614** | **484 614** |
| **ВСИЧКО:** | | **286 398 203** | **121 242 459** | **407 640 662** |
|

1. **Финансов резултат**

Финансовият резултатна „ХОЛДИНГ БДЖ” ЕАД Група по отчет за 6-те месеца на 2017 г. е **загуба в размер на 3 047 хил. лева,** при отчетена печалба от 868 хил. лева за съответния период на 2016 г. или влошаване на финансовия резултат с 3 915 хил. лева.

Основните фактори довели до изменение на финансовия резултат спрямо 2016 г. са:

* Увеличени оперативни разходи с 4 433 хил. лева;
* Намалени приходи от превоз на пътници с 829 хил. лева;
* Намалени приходи от превоз на товари с 4 154 хил. лева;
* Увеличена печалба от продажба на ДМА и КМА с 1 160 хил. лева;
* Увеличени приходи от амортизиране на други финансирания от ДБ с 4 402 хил. лева;
* Намаление на разходите за амортизации с 804 хил. лева;
* Реализирана печалба от продажба на финансови активи в размер на 1 090 хил. лева – от осъществена публична продан от ЧСИ на притежаваните от дружеството 202 500 бр. акции, представляващи 2,80% от капитала на ЗАД „Алианц България”.

Планираният в бизнес плана за 6-те месеца на 2017 г. финансов резултат е загуба в размер на 3621 хил. лева. По отчет се отчита подобряване с 574 хил. лева. Причина за това са основно намалените оперативни разходи, увеличените приходи от амортизиране на други финансирания от ДБ и увеличените финансови приходи в сравнение с планираните.

**Владимир Владимиров**

*Изпълнителен директор на „Холдинг БДЖ” ЕАД*

**Съгласувал:**

**Филип Алексиев**

*Директор „Финанси” при „Холдинг БДЖ” ЕАД*

**Изготвил:**

**Е. Стоянова**

*Ръководител отдел „Планиране и анализ на финансовите резултати”*