

****ул. “Иван Вазов” № 3, София 1080

тел.: (+359 2) 981 11 10; (+359 2) 932 43 10

факс: (+359 2) 987 71 51


[www.bdz.bg](http://www.bdz.bg/)

[bdz@bdz.bg](mailto:bdz@bdz.bg)

„ХОЛДИНГ БДЖ” – ЕАД

АНАЛИЗ НА ДЕЙНОСТТА. ОСНОВНИ ОБЕМНИ И ИКОНОМИЧЕСКИ ПОКАЗАТЕЛИ ЗА ЯНУАРИ-ЮНИ2017 година

**Основни финансови и икономически показатели**



**Приходите** на “Холдинг БДЖ ЕАД”се увеличават с978 хил. лева, от6 100хил. лева през 2016 г. на 7 078хил. лева през 2017 г. предимно от увеличение на приходите от наем недвижими активи,наеми от предоставени активи на СЛ, приходи от услуги, текущо поддържане и текущ ремонт на СЛ, продажба на скрап, както и приходи от други дейности (печатни издания).

Спрямо бизнес плана на дружеството приходите са по-малко със7 030хил. лева, основно поради по-малки приходи от продажба на нетекущи активи.

**Оперативните разходи** намаляват спрямо отчета за6-те месеца на 2016г. с652хил. лева. Намалена е балансовата стойност на продадените активи, както и лихвите просрочени плащания.

Спрямо плана за 2017 г. оперативните разходи са по-малко с 5 874хил. лева, предимно от намалена балансова стойност на продадените активи.

**EBITDA** е сотрицателнастойност2 393хил. лева за6-те месеца на 2017 г., за същия период на миналата година ес отрицателна стойност 4 023хил. лева или подобряване с 1 630 хил. лева, поради намалените разходи за периода и увеличените приходи.

По бизнес план има влошаванес1 157хил.лева поради по-високия темп на намаление на приходите спрямо намалението на разходите.

**EBIT**–през6-те месеца на 2017г.ес отрицателна стойност2 784 хил. лева и се подобрява спрямо същия период на 2016 г. с1 903хил. лева в резултат на подобрението наEBITDAи намалените амортизационни отчисления. Спрямо плана има влошаване с 855хил.лева.

**Финансов резултат**–Шесттемесеца на 2017 г. “Холдинг БДЖ” ЕАД приключва със загуба в размер на1 820хил. лева при отчетена загуба в размер на 4 847 хил. лева за същия период на2016г. или подобрение с 3 027 хил. лева. Дължи се предимно на отчетена печалба от от 1 921 хил. лева от осъществена публична продан на възбранени имоти и финансови активи, собственост на дружеството, от които 1 090 хил. лева от продажбата на притежаваните 202 500 бр. акции, представляващи 2,80% от капитала на ЗАД „Алианц България” и 831 хил. лева от продажбата на Почивна станция „Банкя”, както на увеличените приходи и намалените разходи.

Реализирана печалба от продажба на активи, товарни вагони и контейнери е в размер на 3 625 хил. лева – на нивото на съответния период на 2016 г., когато е била 3 634 хил. лева.

По план финансовият резултат на дружеството е загуба в размер на 2 063хил. лева или подобряване с 243 хил. лева.

Коефициентите за рентабилност се подобряват вследствие на подобрението на EBITи подобрения финансов резултат на дружеството.

Коефициентите за задлъжнялост се подобряват от намалението на задлъжнялостта и увеличения собствен капитал.

Показателите за ликвидност се подобряват от намалените вземания от свързани лица и парични средства.

**Собственият капитал** се намалява в сравнение с предходната година. Дължи се на отчетената загуба за периода.

Задлъжнялостта намалява с 41 637 хил. лева предимно от платените главници и лихви към KFWBank и Еврофима.

## Анализ на приходите

**Приходите** на “Холдинг БДЖ ЕАД” се увеличаватс978 хил. лева, от 6 100 хил. лева през 2016 г. на 7 078 хил. лева през отчетния период на 2017 г. Увеличават се приходите от наеми на външни клиенти с 532хил. лева, от продажба на скрап със 138хил. лева, приходи от предоставени активи на СЛ с 658 хил. лева, приходи от услуги, текущо поддържане и текущ ремонт на СЛ със 150 хил. лева. Увеличават се приходите от продажби на ДА с1 382хил. лева и др.Намаляват приходите от продажби на ДА на СЛс 1 770 хил. лева, приходи от продадени материали на СЛ с 35 хил. лева, приходи от почивни станции от СЛ с 95 хил. лева.

## Анализ на разходите

**Лихви за просрочени плащания –** отчетени са 6 167 хил. лева, което представлява 62% от разходите за дейността. Спрямо съответния период на предходната година разходите за лихви за просрочени плащания са намалени с262хил. лева, дължащо се на изплатените главници по просрочените заеми.

**Разходи за персонал (заплати и осигуровки) –** отчетени са 1 189 хил. лева или това са 12% от разходите. Спрямо съответния период на 2016 г. разходите за възнаграждения на персонала са увеличени с20хил. лева. Разходите за социални осигуровки и надбавки са намалени с284хил. лева. През 2016 г. размера им е увеличен, вследствие на определени допълнително дължими публични задължения съгласно издаден Ревизионен акт от органите на НАП.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Показатели** | **мярка** | **6 -те месеца** | | | **Отчет 2016/Отчет 2015** | | **Отчет 2016/План** | |
| **отчет** | **план** | **отчет** |
| **2016** | **2017** | **2017** | **+ -** | **%** | **+ -** | **%** |
| Възнаграждения на персонала | хил. лева | *914* | *1 118* | *934* | 20 | 2% | -184 | -16% |
| Средно-списъчен брой на персонала | брой | *130* | *164* | *139* | 9 | 7% | -25 | -15% |
| Средна месечна работна заплата | лева | 1 172 | 1 136 | 1 120 | -52 | -4% | -16 | -1% |
| социални осигуровки и надбавки | хил. лева | *539* | *320* | *255* | -284 | -53% | -65 | -20% |
| % на социалните разходи | % | 59,0% | 28,6% | 27,3% |  |  |  |  |

Средно списъчния брой на персонала за 6-те месеца на 2017 г. по единния класификатор на длъжностите и професиите е както следва:

|  |  |  |  |  |  |
| --- | --- | --- | --- | --- | --- |
|  | **общо** | **В т.ч.** |  |  |  |
| **6- те месеца на 2017 г.** |  | **ЦУ** | **ППД** | **ЦПО** | **ЦА** |
| ръководители | 28 | 18 | 4 | 2 | 4 |
| специалисти | 49 | 41 | 3 | 3 | 2 |
| техници и приложни специалисти | 14 | 8 | 6 |  |  |
| помощен административен персонал | 9 | 2 | 6 | 1 |  |
| персонал зает с услуги на населението, търговията и охраната | 24 |  | 24 |  |  |
| квалифицирани работници и сродни на тях занаятчии | 1 |  | 1 |  |  |
| машинни оператори и монтажници | 8 | 2 | 6 |  |  |
| професии неизискващи специална квалификация | 6 |  | 5 | 1 |  |
| общо: | 139 | 71 | 55 | 7 | 6 |

**Горива** – отчетени са 44 хил. лева. Включват разходите за гориво за служебните автомобили на дружеството и гориво за отопление на почивните станции. Отчетените разходи са с 10 хил. лева по-малко от отчетените за съответния период на 2016 г.

**Ел. енергия и топлоенергия** – разходът е в размер на60хил. лева за отчетния период. Спрямо същия период на 2016 г. разходите за ел. енергия и топлоенергия са увеличени с3 хил. лева от увеличените разходи за топлоенергия.

**Външни услуги–** отчетени са 712 хил. лева, което представлява 7% от разходите за дейността. Спрямо съответния период на 2016 г. разходите за външни услуги са увеличени със173хил. лева.

***Увеличение*** *се наблюдава при:*

* Разходи от услуги, текуща поддръжка, ремонт от СЛ – увеличени с 279 хил. лева. Дължи се на отчетени възнаграждения в изпълнение на подписани договори за отговорно съхранение на сгради, подвижен жп състав и материални запаси, намиращи се на територията на дъщерните предприятия и н възнаграждения за осъществен контрол върху състоянието на посочените активи, собственост на „Холдинг БДЖ” ЕАД, намиращи се извън територията им.
* Разходи за такси – увеличени с 68 хил. лева;
* Разходи за консигнационни и граждански договори – увеличени с 32хил. лева;
* Такса смет – увеличени с 7 хил. лева;
* Разходи за противопожарна охрана – увеличени с1хил. лева.

***Намаление*** *се наблюдава при:*

* Услуги / наеми/ към ЖП Инфраструктура –намалението е със136 хил. лева;
* Разходи за охрана от външни организации – намалението е с 54 хил. лева.
* Имуществени застраховки –намалени с 15 хил. лева;
* Разходи за почистване и ХЕИ – намалени са с 2 хил. лева;
* Телефони и телефонни такси – намалени с 2 хил. лева;
* Разходи за мобилни телефони – намалени с 2 хил. лева;
* Транспортни услуги, карти за градски транспорт – намалени с 2 хил. лева;
* Системна помощ и софтуерно обслужване – намалени с 2 хил. лева;
* Абонаментни услуги (абонамент за вестници и списания) – намалени с 1 хил. лева.

**Други разходи** с изключение на лихвите- отчетени са 1 258 хил. лева, което представлява 13% от разходите за дейността. Спрямо съответния период на 2016 г. тези разходи са намаленис236хил. лева. Дължи се на намалените разходи за:

* Разходи за последващи оценки на активите с 265 хил. лева;
* Лихви по РА на финансови и данъчни органи с 154 хил. лева;
* Балансова стойност на продадените ДА с 379 хил. лева;
* Загубени дела от БДЖ със 75 хил. лева;
* Представителни разходи с 1 хил. лева.

*Увеличение се наблюдава при:*

* Разходи за МДТ и ЗКПО – увеличени с 606 хил. лева – от начислен данък върху събраните наеми на имоти в размер на 50%;
* Разходи от СЛ глоби, неустойки, просрочени плащания – увеличени със 77хил. лева;
* Разходи за командировки в чужбина – увеличени с 4 хил. лева;
* Километрични възнаграждения – увеличени с 2 хил. лева.

**Амортизации –** отчетени са 401хил. лева, което представлява 4% от разходите за дейността. Спрямо съответния период на предходната година са намалени с 333хил. лева. Намалението се дължи на продадените активи през 2016 г. и от началото на 2017 г., както и на намалената работа на товарните вагони през отчетния период.

Относителният дял на разходите по икономически елементи за 6-те месеца на 2017 г. е показан в следващата графика:

**Баланс**

Данните за движението на активите и пасивите по баланс към 30.06.2017 г., показват:

|  |  |  |  |  |  |
| --- | --- | --- | --- | --- | --- |
| **СЧЕТОВОДЕН БАЛАНС** | **ЯНУАРИ – ЮНИ** | | | | |
|  | **отчет** | **план** | **отчет** |  |  |
| **в хил. лева** | **30.6.2017** | **30.6.2017** | **31.12.2016** | **1/3 (%)** | **1/2 (%)** |
|  | 1 | 2 | 3 | 4 | 5 |
| **Нетекущи активи** | **251 906** | **247 611** | **252 636** | **-0,29%** | **1,73%** |
| **Текущи активи, в т.ч.:** | **44 433** | **42 100** | **86 932** | **-48,89%** | **5,54%** |
| Материални запаси | 6 278 | 5 995 | 6 362 | **-1,32%** | **4,72%** |
| Краткосрочни вземания | 34 912 | 31 868 | 75 640 | **-53,84%** | **9,55%** |
| Краткосрочни финансови активи | 1 847 | 2 589 | 2 589 | **-28,66%** | **-28,66%** |
| Парични средства | 1 396 | 1 648 | 2 341 | **-40,37%** | **-15,29%** |
| Активи държани за продажба | 9 522 | 9 687 | 9 745 | **-2,29%** | **-1,70%** |
| **Текущи пасиви, в т.ч.:** | **254 028** | **247 144** | **295 675** | **-14,09%** | **2,79%** |
| Краткосрочни заеми | 177 172 | 165 816 | 295 279 | **-40,00%** | **6,85%** |
| **Работен капитал** | **-209 595** | **-205 044** | **-208 743** | **0,41%** | **2,22%** |
| **Зает капитал** | **51 833** | **52 254** | **53 638** | **-3,37%** | **-0,81%** |
| **Нетекущи пасиви** | **31 810** | **32 733** | **31 809** | **0,00%** | **-2,82%** |
| Други |  |  |  |  |  |
| **Чиста стойност на активите** | **20 023** | **19 521** | **21 829** | **-8,27%** | **2,57%** |
| **Печалба ( загуба)** | **-1 820** | **-2 063** | **-31 239** | **-94,17%** | **-11,78%** |
| Финансов резултат от минали години | -155 654 | -155 764 | -124 579 | **24,94%** | **-0,07%** |
| Резерви | 148 547 | 148 398 | 148 697 | **-0,10%** | **0,10%** |
| Основен капитал | 28 950 | 28 950 | 28 950 | **0,00%** | **0,00%** |
| **Собствен капитал** | **20 023** | **19 521** | **21 829** | **-8,27%** | **2,57%** |

**Нетекущите активи –** намаляват с 0,29%.

**Текущи активи** –намаление на текущите активи с48,89% спрямо 31.12.2016 г., в т.ч.: намаляват краткосрочните вземания с 53,84%, материалните запаси с 1,32%, краткосрочните финансови активи с 28,66% и паричните средства с 40,37%.

**Собствен капитал –** по отчет е 20 023 хил. лева към 30.06.2017 г. и намалява с 8,27%. Собственият капитал се намалява от отчетената загуба за периода.

**Краткосрочни заеми**- намаляват с 40% в резултат на извършени плащания към финансовите кредитори за периода.

## Анализ на вземанията

( в хил. лева)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Вземания по контрагенти** | **Общ размер към 30.6.2017** | **Обезценка към 30.6.2017** | **Балансова стойност към 30.6.2017** | **Текущи вземания с ненастъпил падеж** | **Текущи вземания просрочени** | **Общ размер към 31.12.2016** | **Обезценка към 31.12.2016** | **Балансова стойност към 31.12.2016** | **Текущи вземания с ненастъпил падеж** | **Текущи вземания просрочени** |
| Чужди жп администрации | 29 033 | 29 033 | 0 |  | 29 033 | 29 033 | 29 033 | 0 | 0 | 29 033 |
| HELLENIC RAILWAYS ORGANIZATION /OSE/ | 2 991 | 2991 | 0 |  | 2 991 | 2 991 | 2991 | 0 | 0 | 2 991 |
| Интерконтейнер | 1 477 | 1 477 | 0 |  | 1 477 | 1 477 | 1 477 |  | 0 | 1 477 |
| ДП ТСВ | 91 | 57 | 34 |  | 91 | 618 | 322 | 296 | 296 | 322 |
| Ерида Трейд ЕАД Сф. | 369 | 369 | 0 |  | 369 | 369 | 369 | 0 | 0 | 369 |
| Оптиматурс | 361 | 164 | 197 |  | 361 | 361 | 164 | 197 | 197 | 164 |
| ДП НК ЖИ | 36 | 16 | 20 | 15 | 21 | 19 | 16 | 3 | 3 | 16 |
| Краткосрочни вземания от СЛ | 29 092 |  | 29 092 | 29 092 | 0 | 70 136 |  | 70 136 | 70 136 | 0 |
| **Други** | 1 752 | 723 | 1 029 | 614 | 1 138 | 1 144 | 723 | 421 | 421 | 723 |
| **Обща сума в хил. лв.** | **65 202** | **34 830** | **30 372** | **29 721** | **35 481** | **106 148** | **35 095** | **71 053** | **71 053** | **35 095** |

Вземанията от клиенти към 30.06.2017 г.са в размер на65 202 хил. лева и след отчитане на натрупаната обезценка, балансовата им стойност е в размер на 30 372 хил.лева. Спрямо 31.12.2016 г., общия размер на вземанията намалява с 40 946 хил. лева, като без изменение са вземанията от следните контрагенти:

* Чужди жп. администрации –в общ на размер на 29 033хил. лева, от които вземанията от Сърбия са в размер на 15 921 хил. лева и от Македония - 13 469 хил. лева.
* HELLENIC RAILWAYS ORGANIZATION /OSE/- Вземането е в размер на2 991 хил. лева;
* Интерконтейнер- в размер на 1 477 хил. лева. Дружеството е в процес на ликвидация. Все още няма яснота какъв размер от нашето вземане може да бъде събрано. Направена е обезценка.
* Ерида Трейд ЕАД Сф – в размер на 369 хил. лева, напълно обезценено;
* Оптиматурс – вземането е в размер на 361 хил. лева. Предстои да се вземе решение за завеждане на съдебно дело. Направена е обезценка на 163 хил. лева, остатък по баланс 198 хил. лева.

Изменението на някои други вземания е както следва:

* ДП ТСВ–обща сума на вземането в размер на 91 хил. лева, направена е обезценка в размер на 57 хил. лева или остава34 хил. лева балансова стойност. Вземането е намалено с 527 хил. лева след подписване на тристранно споразумение за признаване и прихващане през м. май с БДЖ – Пътнически превози” ЕООД.
* ДП „НК ЖИ” – вземане в размер на 31 хил. лева, направена обезценка в размер на 16 хил. лева. Увеличено със 17 хил. лева спрямо 31.12.2016 г.
* Краткосрочни вземания от СЛ във валута(по сключено споразумение от 2013 г. „БДЖ- Пътнически превози” ЕООД поема изцяло за своя сметка изплащането на дължими суми на Заемодателя „КфВ ИПЕКС – БанкГмбХ”,при изключване на солидарната отговорност на „Холдинг БДЖ” ЕАД, като за поетите задължение от „БДЖ – Пътнически превози” ЕООД по сключените Финансови споразумения за финансиране доставката на 25 броя ЕМВ и 25 броя ДМВ, дружеството формира задължение към „Холдинг БДЖ”ЕАД до размера на прехвърлените му права с договор за преобразуване от 24.01.2011 г., равняващо се на задълженията на „Холдинг БДЖ” ЕАД към 24.05.2011 г. към „КфВ ИПЕКС- БанкГмбХ” и ПИБ). Към 30.06.2017 г. краткосрочните вземания от свързани лица са намалени с 41 044 хил. лева.

**Анализ на задълженията**

***Търговски задължения***

( в хил. лева)

|  |  |  |  |  |  |  |
| --- | --- | --- | --- | --- | --- | --- |
| **Задължения по контрагенти** | **Общ размер 30.6.2017** | **Възраст на задълженията** | | | **Просрочени задължения** | **Общ размер 31.12.2016** |
| **до 3 мес.** | **до 6 мес.** | **до 1 год.** |
| Задължения СЛ | 2 671 | 2 671 |  |  | 0 | 3 032 |
| ДП НК "ЖИ" | 26 360 | 91 | 93 | 616 | 25 560 | 27 162 |
| Чужди жп администрации | 679 |  |  | 5 | 674 | 726 |
| Кончар - ELLOK Хърватска | 610 |  |  |  | 610 | 806 |
| Еврометал ООД | 404 |  |  |  | 404 | 404 |
| Други | 542 | 92 | 0 | -54 | 504 | 843 |
| **Обща сума** | **31 266** | **2 854** | **93** | **567** | **27 752** | **32 973** |

Задълженията към доставчици са намалени с 1 707хил. лева спрямо 31.12.2016 г., като **изменението** по някои основни контрагенти е както следва:

* ДП НК "ЖИ" – намаленис802хил. лева;
* Задължения към свързани лица в групата на „Холдинг БДЖ” ЕАД – намалени с 361 хил. лева.
* Кончар - ELLOK Хърватска – намалени със 196хил. лева;
* Чужди жп. администрации – намалени с 47 хил. лева;

***Задължения към финансови институции:***

Задълженията на „Холдинг БДЖ” ЕАД към финансови институции към 30.06.2017 г. са в общ размер на 209 427 хил. лева, от които просрочените задължения възлизат на 156989 хил. лева.

Структурата на задълженията на „Холдинг БДЖ” ЕАД към финансови институции към 30.06.2017 г. е показана в следващата таблица:

**(в хил. лева)**

|  |  |  |  |  |  |
| --- | --- | --- | --- | --- | --- |
| **№** | **ЗАДЪЛЖЕНИЯ КЪМ ФИНАНСОВИ ИНСТИТУЦИИ** | **Текущи просрочени** | **Текущи с ненастъпил падеж** | **нетекущи** | **общо** |
| **1** | **KFW IPEX BANK** | **0** | **52** | **30 974** | **31 026** |
|  | *главница* |  |  | *30 974* | *30 974* |
|  | *лихва* |  | *52* |  | *52* |
| **2** | **II - ри облигационен заем** | **149 775** | **0** | **0** | **149 775** |
|  | *главница* | *126 956* |  |  | *126 956* |
|  | *лихва* | *22 819* |  |  | *22 819* |
| **3** | **EUROFIMA 2** | **0** | **19 146** | **0** | **19 146** |
|  | *главница* |  | *19 120* |  | *19 120* |
|  | *лихва* |  | *26* |  | *26* |
| **4** | **Първа инвестиционна банка АД** | **6 096** | **2 103** | **180** | **8 379** |
|  | *главница* | *5 045* | *2 081* | *180* | *7 306* |
|  | *лихва* | *1 051* | *22* |  | *1 073* |
|  | **всичко:** | **155 871** | **21 301** | **31 154** | **208 326** |

Към 30.06.2017 г. дружеството е изплатило задължения в общ размер 46 467 хил. лева, от които главница 46 077 хил. лева и лихва 390 хил. лева.

С Първа инвестиционна банка АД се води дело.

(хил. лева)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Плащания до 30.6.2017 г.** | **м.І.** | **м.ІІ.** | **м.ІІІ.** | **м.ІV.** | **м.V.** | **м.VІ.** | **Платени** | **По План** | **Остатък** |
| **Втори облигационен заем** | |  |  |  |  |  |  |  |  |
| главница | 899 | 373 | 79 |  | 3 174 | 205 | 4 730 | 14 956 | 10 226 |
| лихва |  |  |  |  |  |  | 0 |  | 0 |
| **КФВ** |  |  |  |  |  |  |  |  |  |
| главница |  | 21 351 |  |  |  |  | 21 351 | 21 351 | 0 |
| лихва |  | 235 |  |  |  | 15 | 250 |  | -250 |
| **EUROFIMA 2** |  |  |  |  |  |  |  |  |  |
| главница |  |  |  | 19 996 |  |  | 19 996 | 20 000 | 4 |
| лихва |  |  |  | 140 |  |  | 140 |  | -140 |
| **ПИБ - лизинг** |  |  |  |  |  |  |  |  |  |
| главница |  |  |  |  |  |  | 0 |  | 0 |
| лихва |  |  |  |  |  |  | 0 |  | 0 |
| **главници - общо** | **899** | **21 724** | **79** | **19 996** | **3 174** | **205** | **46 077** | **56 307** | **10 230** |
| **лихви - общо** | **0** | **235** | **0** | **140** | **0** | **15** | **390** | **0** | **-390** |
| **обща сума** |  |  |  |  |  |  | **46 467** | **56 307** | **9 840** |

На 07 Юли 2017 г. „Холдинг БДЖ“ ЕАД изплати в пълен размер дълга си към Eurofima, свързан с предоставено финансиране през 2007 г. за закупуване на рециклиран подвижен жп състав.

**Финансов резултат**

Индивидуалният финансов резултатна „ХОЛДИНГ БДЖ” ЕАД за6-те месеца на 2017г. е загуба в размер на**1 820 хил. лева,** при отчетена загуба от 4 847 хил. лева за съответния период на 2016 г. или **подобряване на резултата с3 027 хил. лева**. Основните причини за подобряване на финансовия резултат са:

* Увеличената печалба с 1 090 хил. лева от продажба на финансови активи, собственост на „Холдинг БДЖ” ЕАД.
* Увеличените други приходи с 1 366 хил. лева - от наеми на външни клиенти, продажба на скрап, приходи от предоставени активи на СЛ, приходи от услуги, текущо поддържане и текущ ремонт на СЛ.
* Намаление на оперативните разходи с 652хил. лева спрямо същия период на2016 г.
* Намаление на амортизационните отчисления с 333 хил. лева;

По план финансовият резултат на дружеството е загуба в размер на 2 063 хил. лева или подобрение с 243хил. лева по отчет, предимно от намалената балансова стойност на продадени активи.

**Владимир Владимиров**

*Изпълнителен директор „Холдинг БДЖ” ЕАД*

**Съгласувал:**

**Филип Алексиев**

*Директор, дирекция „Финанси” при „Холдинг БДЖ” ЕАД*

**Изготвил:**

**Екатерина Стоянова**

*Ръководител отдел „Планиране и анализ на финансовите резултати”*